wickkiey/tamil-wikipedia-markdown huggingface dataset:
# புளோரோ ஆல்ககால்

**புளோரோ ஆல்ககால்கள்** (*Fluoroalcohols*) என்பவை ஓர் ஆல்ககால் வேதி வினைக்குழுவும் குறைந்த பட்சம் ஒரு குளோரின் - புளோரின் பிணைப்பும் கொண்ட கரிம வேதியியல் சேர்மங்களைக் குறிக்கும். கரிம புளோரின் சேர்மங்களாக வகைப்படுத்தப்படும் இவை தனித்துவமான கரைப்பான் பண்புகளைப் பெற்றிருக்கும்.  

## பெர்புளோரோ ஆல்ககால்கள்
பெரும்பாலான முதன்மை மற்றும் இரண்டாம் நிலை பெர்புளோரோ ஆல்ககால்கள் நிலைப்புத்தன்மை அற்றவையாகும். உதாரணமாக முப்புளோரோமெத்தனால் ஐதரசன் புளோரைடை இழந்து கார்பனைல் புளோரைடை உருவாக்குகிறது. இந்த வினை மீளக்கூடிய ஒரு மீள்வினையாகும்.  

::CF<sub>3</sub>OH -> COF<sub>2</sub> + HF  

நோனாபுளோரோ-டெர்ட்-பியூட்டைல் ஆல்ககால் ((CF<sub>3</sub>)<sub>3</sub>COH), பெண்டாபுளோரோபீனால் (C<sub>6</sub>F<sub>5</sub>OH) உள்ளிட்ட ஆல்ககால்கள் நிலைப்புத்தன்மை கொண்ட பெர்புளோரினேற்ற ஆல்ககால்களாகும்.  

## பகுதியளவு புளோரினேற்ற ஆல்ககால்கள்

பல பகுதியளவு புளோரினேற்ற ஆல்ககால்கள் அறியப்படுகின்றன. இவை பயன்படுத்தக்கூடிய நிலைப்புத்தன்மையையும் கொண்டுள்ளன. முப்புளோரோயெத்தனால் மற்றும் அறுபுளோரோ ஐசோபுரோப்பனால் ஆகியவை ஆராய்ச்சியில் கரைப்பான்களாகப் பயன்படுத்தப்படுகின்றன. புளோரோடெலோமர் ஆல்ககால்கள் பெர்புளோரோகார்பாக்சிலிக் அமிலங்கள் தயாரிப்பதற்கான முன்னோடி சேர்மங்களாகும். அணுக்கரு காந்த உடனிசைவு நிறமாலையியலில் பிர்க்கலின் ஆல்ககால் ஒரு நாற்தொகுதி மைய நகர்த்தி வினையாக்கியாகப் பயன்படுத்தப்படுகிறது.
# கியூ 4 இயக்கு தளம்


**கியூ 4** இயக்கு தளம் (*Q4OS*) என்பது டெபியனை அடிப்படையாக கொண்ட லினக்சு வழங்கலாகும். இந்த வழங்கலானது சூலை 4, 2013 ல் விண்டோசு எக்சு. பி. யின் ஆதரவு முடிவதற்குள் அதன் முதல் பதிப்பு 0.5.0 வெளியிடப்பட்டது. இது கணினியின் விலையை குறைப்பதற்கும், பயனர்கள் எளிமையாக பயன்படுத்துவதற்கும் உதவுகிறது. எக்சு. பி. கியூ 4 எனப்படும் இணைக்கூறு விண்டோசு எக்சு. பி. யின் தோற்றத்தையும் உணர்வையும்பிரதிபலிக்கும் நோக்கத்துடன் கருப்பொருள்களைச்சேர்க்கிறது.  

## வரவேற்பு
- சோர்சுஃபோர்ச் கியூ 4 இயக்கு தளத்தை ஏப்ரல் 2020 இல் மாதத்தின் "சமூகத் தேர்வு" திட்டமாக சிறப்பித்தது.
- ஜனவரி 2022 இல், டெக்ரேடார் அதன் விண்டோசு நிறுவி மற்றும் பழைய வன்பொருளுக்கான ஆதரவு, குறிப்பாக 32 இரும செயலிகளில் இயங்கும் கணினிகளுக்கான கியூ 4 இயக்கு தளத்தை ஆண்டின் சிறந்த லினக்சு வழங்கல்களில் ஒன்றாகக் கருதியது.
# ம. சு. அனந்தராமன்


**மயிலாப்பூர் சுந்தரம் அனந்தராமன்** (*Mylapur Sundaram Anantaraman*) (26 ஆகஸ்ட் 1924-19 பிப்ரவரி 2018) ஓர் கருநாடக இசை மற்றும் இந்துஸ்தானி இசைக் கலைஞர் ஆவார். இவர் பரூர் பாணியில் வயலின் வாசிப்பில் நிபுணராக இருந்தார். கலைமாமணி விருது மற்றும் சங்கீத நாடக அகாடமி விருது உட்பட பல விருதுகளைப் பெற்றுள்ளார். இவர் காஞ்சி சங்கர மடத்தின் தலைமைக் கலைஞராக இருந்தார். இவரது தந்தை, 1932இல் கேரளாவிலிருந்து சென்னைக்கு குடிபெயர்ந்தார். அனந்தராமன் ஆறு வயதிலேயே தனது தந்தை சுந்தரம் ஐயரிடமிருந்து வயலின் இசைக்க கற்றுக்கொண்டார். இவரது தந்தை, இவருக்கும் இவரது சகோதரர் எம். எஸ். கோபாலகிருஷ்ணனுக்கும் கருநாடக இசை, இந்துசுதானி இசைகளில் பயிற்சி அளித்தார். இவரும் இவரது சகோதரியும் இராமேஸ்வரம் இராமநாதசுவாமி கோயில், திருச்செந்தூர் சுப்பிரமணியசுவாமி கோயில், தேவி கன்னியாகுமரி அம்மன் கோவில் ஆகியவற்றில் வயலின் இசைத்தனர். சகோதரர்கள் பரவூர் பாணியில் பிரபலமாக இருந்தனர். மார்கழித் திருவிழாவின் ஒரு பகுதியாக சென்னையில் நடைபெறும் இசை நிகழ்ச்சிகளில் இவர் தவறாமல் பங்கேற்று வந்தார். பின்னர், அமெரிக்காவின் பிட்சுபர்க்கில் வயலின் கற்பித்தார். இவரது மகள் எம். ஏ. பாகீரதியும் கருநாடக பாடகி ஆவார்.  

## விருதுகளும் கௌரவங்களும்

- சங்கீத நாடக அகாதமி விருது 1998
- கலைமாமணி விருது விருது தமிழ்நாடு இயல் இசை நாடக மன்றம்
- 1996 ஆம் ஆண்டு இசை அகாதமியின் டி. டி. கே விருது
- இசை அகாடமியின் சங்கீத கலா ஆச்சார்யா
# நர்மதாபுரம் மக்களவைத் தொகுதி

**நர்மதாபுரம் மக்களவைத் தொகுதி** (*Hoshangabad Lok Sabha constituency*) மத்திய இந்திய மாநிலமான மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி தற்போது நர்மதாபுரம் மாவட்டம் முழுவதையும், நர்சிங்பூர் மற்றும் ராய்சன் மாவட்டங்களின் சில பகுதிகளையும் உள்ளடக்கியது.  

## சட்டமன்றப் பிரிவுகள்
தற்போது, 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை மறுநிர்ணயம் செய்யப்பட்டதிலிருந்து, நர்மதாபுரம் மக்களவைத் தொகுதி பின்வரும் எட்டு மாநிலச் சட்டப் பேரவை தொகுதிகளைக் கொண்டுள்ளது.  
| 119 | நர்சிங்பூர் | நர்சிங்பூர் | பிரகலாத் சிங் படேல் | பாஜக |
| --- | --- | --- | --- | --- |
| 120 | தெந்துகேடா | விஸ்வநாத் சிங் படேல் | பாஜக |  |
| 121 | கடர்வாரா | உதய் பிரதாப் சிங் | பாஜக |  |
| 136 | சியோனி-மால்வா | நர்மதாபுரம் | பிரேம் சங்கர் வர்மா | பாஜக |
| 137 | நர்மதாபுரம் | சீதா சரண் சர்மா | பாஜக |  |
| 138 | சோகாக்பூர் | விஜயபால் சிங் | பாஜக |  |
| 139 | பிபரியா (ப. இ.) | தாகூர்தாசு நாக்வான்சி | பாஜக |  |
| 140 | உதயபுரா | ராய்சன் | நரேந்திர சிவாஜி படேல் | பாஜக |

## நாடாளுமன்ற உறுப்பினர்கள்
| 1952 | ஹரி விஷ்ணு காமத் | பிரஜா சோசலிச கட்சி |
| --- | --- | --- |
| சையத் அகமது | இந்திய தேசிய காங்கிரசு |  |
| 1957 | ரகுநாத் சிங் கிலெதர் |  |
| மகன்லால் பாக்டி |  |  |
| 1962 | ஹரி விஷ்ணு காமத் | பிரஜா சோசலிச கட்சி |
| 1967 | நிதிராஜ் சிங் | இந்திய தேசிய காங்கிரசு |
| 1971 |  |  |
| 1977 | ஹரி விஷ்ணு காமத் | ஜனதா கட்சி |
| 1980 | இராமேசுவர் நீக்ரா | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | சர்தாஜ் சிங் | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | சுந்தர் லால் பட்வா |  |
| 2004 | சர்தாஜ் சிங் |  |
| 2009 | உதய் பிரதாப் சிங் | இந்திய தேசிய காங்கிரசு |
| 2014 | பாரதிய ஜனதா கட்சி |  |
| 2019 |  |  |
| 2024 | தர்ஷன் சிங் சவுத்ரி | } |

## தேர்தல் முடிவுகள்

### 2024
# தர்சன் சிங் சவுத்ரி


**தர்சன் சிங் சவுத்ரி** (*Darshan Singh Choudhary*) ஓர் இந்திய அரசியல்வாதியும் மத்தியப் பிரதேசத்தின் நர்மாவரம் மக்களவைத் தொகுதியின் நாடாளுமன்ற உறுப்பினரும் ஆவார்.  

## இளமை
தர்சன் சிங் சவுத்ரி தத்துவத்தில் முதுகலைப் பட்டம் பெற்று, பல்கலைக்கழகத்தில் தங்கப் பதக்கத்துடன் முதலிடத்தைப் பிடித்தார். இவர் தனது இடைநிலை மற்றும் மேல்நிலைக் கல்வியை ஜவஹர் நவோதயா வித்யாலயாவில், போபாலில் உள்ள அரசு அமிதியா கலை வர்த்தகக் கல்லூரியிலும் முடித்துள்ளார்.  

தற்போது, இவர் நவோதயான் மாணவர் அமைப்பின் மேற்பார்வையாளராகப் பணியாற்றுகிறார்.  

## அரசியல் வாழ்க்கை
தர்சன் சிங் சவுத்ரி 2017-இல் பாரதிய ஜனதா கட்சியில் சேர்ந்தார், மேலும் 2024 இந்திய பொதுத் தேர்தலில் நர்மதாபுரம் மக்களவைத் தொகுதி பாஜக் வேட்பாளராகப் போட்டியிட்டு வெற்றிப்பெற்றுள்ளார்.
# மகபூப் அலி பெய்க் சாகிப் பகதூர்

**மகபூப் அலி பெய்க் சாகிப் பகதூர்** (*Mahboob Ali Baig Sahib Bahadur*), **மஹ்பூப் அலி பெய்க்** என்றும் அழைக்கப்படுபவர், ஒரு இந்திய அரசியல்வாதி ஆவார். அவர் 1947 சூலை 14 முதல் 1950 சனவரி 24 வரை சென்னையிலிருந்து இந்திய அரசியலமைப்புச் சபையின் உறுப்பினராக இருந்தார். முஸ்லிம் தனிநபர் சட்டம் 1937 இயற்றுவதில் அவர் முக்கியப் பங்காற்றினார்., ,  

தேசப் பிரிவினைக்குப் பின் இந்திய யூனியன் முஸ்லிம் லீக் தனியாக உருவாக்கப்பட்ட பொழுது சென்னையில் கூட்டப்பட்ட முதற் கூட்டத்தில் (1948 மார்ச் 10) காயிதே மில்லத் முகம்மது இசுமாயில் சாகிப் தலைவராகவும், சென்னையைச் சேர்ந்த மஹ்பூப் அலி பெய்க் பொதுச் செயலாளராகவும், மும்பையைச் சேர்ந்த ஹாஜி உசைனலி பி. இப்ராகீம் பொருளாளராகவும் தேர்ந்தெடுக்கப்பட்டனர்..
# இலங்கை இராணுவத்தின் 2006 திசம்பர் தாக்குதல்


2006 திசம்பரில், தமிழீழ விடுதலைப் புலிகளின் கட்டுப்பாட்டில் இருந்த வாகரை மற்றும் திருகோணமலை மாவட்டப் பகுதிகளைக் கைப்பற்றும் முயற்சியில் இலங்கைத் தரைப்படை பல முனை தாக்குதல்களை நடத்தியது.  

## இறப்புகள்
இலங்கை ஆயுதப் படைகளின் குண்டுவீச்சில் குறைந்தது 40 பொதுமக்கள் கொல்லப்பட்டனர்.
# இரிடியம்(III) புரோமைடு


## பண்புகள்
இரிடியம்(III) புரோமைடு அடர் செம்பழுப்பு நிற திடப்பொருளாகும். நீர், அமிலங்கள் மற்றும் காரங்களில் இது கரையாது. சூடாக்கும்போது இரிடியம்(II) புரோமைடாக சிதைகிறது. வெளிர் ஆலிவ் பச்சை நிறத்தில் காணப்படும் நான்குநீரேற்று தண்ணீரில் சிறிதளவு கரையும். ஆனால் எத்தனால் மற்றும் ஈதரில் கரையாது. 100 பாகை செல்சியசு வெப்பநிலை வரை சூடாக்கப்படும் போது நீரை விடுவித்து கரும் பழுப்பு நிறமாக மாறுகிறது. அதிக வெப்பநிலையில் இரிடியம் மற்றும் புரோமினாக சிதைகிறது. ஐதரோபுரோமிக் அமிலக் கரைசலில் கரைந்துள்ள செருமேனியம் இருபுரோமைடுடன் வினைபுரிந்து Ir-Ge பிணைப்பைக் கொண்ட ஒரு கலவையை உருவாக்குகிறது. மேலும் அதில் Cs<sup>+</sup> அயனியைச் சேர்ப்பதன் மூலம் Cs<sub>3</sub>[Ir(GeBr<sub>3</sub>)<sub>n</sub>Br<sub>6−n</sub>] (n=1, 2, 3) சேர்மத்தைப் பிரிக்க முடியும்.
# ஆலகாலம் (திரைப்படம்)


**ஆலகாலம்** (*Aalakaalam*) என்பது 2024 இல் ஜெயா கிருஷ்ணமூர்த்தியின் எழுத்து இயக்கத்தில் வெளிவந்த இந்தியத் தமிழ் சமூக நாடகத் திரைப்படமாகும். இத்திரைப்படத்தில் ஈஸ்வரி ராவ், ஜெயா கிருஷ்ணமூர்த்தி ஆகியோர் நடித்திருந்தனர். ஸ்ரீ ஜெய் புரொடக்சன்சு சார்பில் ஜெயா கிருஷ்ணமூர்த்தி இப்படத்தை தயாரித்தார்.  

## நடிகர்கள்
- யசோதாவாக ஈஸ்வரி ராவ்
- ஜெய்யாக ஜெயா கிருஷ்ணமூர்த்தி
- தமிழாக சாந்தினி தமிழரசன்
- வேலுவாக டைகர்கார்டன் தங்கதுரை
- கற்பகம் கதாபாத்திரத்தில் தீபா சங்கர்

## தயாரிப்பு
இப்படம் ஜெயா கிருஷ்ணமூர்த்தியின் இயக்குநர் அறிமுகத் திரைப்படமாகும்  

## வரவேற்பு
டைம்ஸ் நவ் மணிகண்டன் கே. ஆர் 5-இற்கு 2.5 நட்சத்திரங்கள் என்று மதிப்பிட்டு "திரைப்படம் வழங்குவதற்கான ஒரு சக்திவாய்ந்த செய்தியைக் கொண்டுள்ளது. ஆனால் இது முற்றிலும் பொழுதுபோக்கு இல்லாதது" என்று குறிப்பிட்டார். "கதாநாயகனின் தாயாக ஈஸ்வரி ராவின் நடிப்பு படத்தின் ஒரு பெரிய பலம் என்றும், திரைப்படத்தின் இறுதிக்கட்டக் காட்சி திகைப்பூட்டுகிறது" என்றும், *மாலை மலர்* விமர்சகர் எழுதினார். *விரகேசரி* விமர்சகர், "இறுதிக்கட்டக் காட்சியை வித்தியாசமாக அமைத்த இயக்குநரைப் பாராட்டுங்கள். அக்காட்சியில், ஈஸ்வரி ராவ் தனது நடிப்பைக் கொடுத்து இரசிகர்களின் இதயங்களை கவர்கிறார்" என்று குறிப்பிட்டார்.
# தென் திராவிட மொழிகள்


**தென் இந்தியமொழிகள்** (*South indian languages*) ("முதலாம் தென் இந்தியமொழி" என்றும் அழைக்கப்படுகிறது) என்பது தமிழ் மழிக் குடும்பத்தின் நான்கு முக்கிய கிளைகளில் ஒன்றாகும். இதில் தமிழ்,(தாய்மொழி),க ன்னடம், மலையாளம் மற்றும் துளு ஆகிய இலக்கிய மொழிகளும், படுகா, இருளா, கோத்தர், குறும்பா, தோடா மற்றும் குடகு போன்ற பல இலக்கியமற்ற மொழிகளும் அடங்கும்.  

கன்னடம், தமிழ் மற்றும் மலையாளம் ஆகியவை இந்தியாவின் அதிகாரப்பூர்வ மொழிகளில் அங்கீகரிக்கப்பட்டுள்ளன. மேலும் அவை முக்கியமாக தென்னிந்தியாவில் பேசப்படுகின்றன. இந்த மூன்றும் சமசுகிருதம், தெலுங்கு மற்றும் ஒடியா ஆகியவற்றுடன் இந்திய அரசால் பாரம்பரிய மொழிகளாக அதிகாரப்பூர்வமாக அங்கீகரிக்கப்பட்டுள்ளன.  

உலக மொழிக் குடும்பத்தில் 47 மொழிகள் இந்த உட்பிரிவுகளில் உள்ளன. தென் இந்தியமொழிகள் பெரும்பாலும் இந்தியாவில் தான் அதிகமாகப் பேசப்படுகின்றது. இருப்பினும் 2007 கணக்கின்படி இலங்கையில் தமிழ் மொழி பேசுபவர்களின் எண்ணிக்கை 3,770,000. மற்ற நாடுகளில் குடியேறிய மக்களில் சரும் தென் இந்திய மொழிகளைப் பேசுகிறார்கள். குறிப்பாக தமிழ் மொழி பேசுபவர்கள் மலேசியா, சிங்கப்பூர், கனடா போன்ற நாடுகளில் வசிக்கிறார்கள். மலையாள மொழி பேசுபவர்கள் அமெரிக்காவில் வசிக்கிறார்கள்.  

- 15,000 க்கு மேல் பேசும் மக்கள் உள்ள மொழிகள்: (1997)
  - தமிழ் - 65,675,200
  - மலையாளம் - 35,893,990
  - கன்னடம் - 35,327,600
  - துளு - 1,950,000
  - எருக்கூலம் - 300,000

- 15,000 க்கு மேல் பேசும் மக்கள் உள்ள மொழிகள்: (2001)
  - படுகா - 245,000
  - குடகு - 241,000

- 15,000 க்கு மேல் பேசும் மக்கள் உள்ள மொழிகள்: (2003)
  - இருளா - 200,000

- 15,000 க்கு மேல் பேசும் மக்கள் உள்ள மொழிகள்: (2007)
  - கைக்காடி - 26,000
  - சென்சு - 23,694
  - கனிக்கரன் - 19,000
# விக்கிப்பீடியா:விக்கித்திட்டம் வாழ்க்கை வரலாறு



**விக்கித்திட்டம் வாழ்க்கை வரலாறு** (WikiProject Biography) பக்கங்கள் மனிதர்களின் வாழ்க்கை வரலாறு தொடர்பான  
கட்டுரைகளை உருவாக்கவும், மேம்படுத்தவும் உங்களுக்கு உதவும். இந்தத் திட்டம் மனிதர்களைப் பற்றியது (வாழ்க்கைக் குறிப்பிற்கு மட்டும் மட்டுப்படுத்தவில்லை). இது, மனிதர்களின் வாழ்க்கை வரலாற்றினைப் பற்றியது மட்டுமாகும், இதில் விலங்குகளோ, புனைவுக் கதாப்பாத்திரங்களோ இடம்பெறலாகாது.  

## திட்ட இலக்குகள்
இந்தத் திட்டம் வாழ்க்கை வரலாறு தொடர்பான கட்டுரைகளின் தரத்தை மேம்படுத்துவதை நோக்கமாகக் கொண்டுள்ளது. இந்தத் திட்டத்தின் வரம்பிற்குள் உள்ள கட்டுரைகள் குறுங்கட்டுரைகளைக் காட்டிலும் அதிகமானதாக்குவதனையும் சிறப்புக் கட்டுரைகள் அளவிற்குத் தரமுயர்த்தப்படுதனையும் முக்கிய நோக்கமாகக் கொண்டுள்ளது.  

## பங்கேற்பாளர்கள்
புதிய பயனர்கள் வரிசைப்படி மேலிருந்து கீழாக தங்களது பெயர்களை <code></code> இடப் பரிந்துரைக்கப்படுகிறார்கள்.  

## உருவாக்க வேண்டிய கட்டுரைகள்
# மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்



**மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்** (ஆங்கிலம்: *Minister of Entrepreneur and Cooperatives Development*; மலாய்: *Menteri Pembangunan Usahawan Dan Koperasi Malaysia*) என்பவர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் தலைமைப் பொறுப்பில் உள்ள அமைச்சர் ஆவார்.  

**மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்**, மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். இந்த அமைச்சர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் மூலமாகத் தன் அமைச்சை நிர்வகித்து வருகிறார்.  

தற்போது இவோன் பெனடிக் (Ewon Benedick) என்பவர் 3 டிசம்பர் 2022 தொடங்கி அமைச்சராகப் பொறுப்பு வகிக்கிறார்.  

## பொது

மலேசிய நாட்டின் தொழில்முனைவோர் மற்றும் கூட்டுறவு மேம்பாடுகள் தொடர்பான நடவடிக்கைகளைக் கண்காணிக்கும் இந்த அமைச்சு; மக்களின் கூட்டுறவு மேம்பாடுகள் தொடர்பான செயல்பாடுகளிலும் கவனம் செலுத்தி வருகிறது.  

## அமைச்சர்களின் பட்டியல்
### தொழில்முனைவோர் மற்றும் கூட்டுறவு மேம்பாட்டு அமைச்சர்கள்
தொழில்முனைவோர் மற்றும் கூட்டுறவு மேம்பாட்டு அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| அப்துல் ரசாக் உசேன்
<small>(II)</small> |
| --- |
# தியோசாய் தேசியப் பூங்கா


**தியோசாய் தேசிய பூங்கா** (*Deosai National Park*) என்பது பாக்கித்தானின் ஸ்கர்டு மாவட்டத்திற்கும் ஆஸ்தோர் மாவட்டத்திற்கும் இடையில் வடக்கு நிலங்களில் அமைந்துள்ள உயரமான அல்பைன் சமவெளி தேசியப் பூங்கா ஆகும்.  

தியோசாய் சமவெளி கடல் மட்டத்திலிருந்து சராசரியாக 4,114 மீட்டர் (13,497 அடி) உயரத்தில் அமைந்துள்ளது. மேலும், உலகின் இரண்டாவது மிக உயரமான சமவெளியாகக் கருதப்படுகிறது.  

தியோசாய் தேசியப் பூங்கா கடல் மட்டத்திலிருந்து சராசரியாக உயரத்தில் உள்ளதால் திபெத்திய பீடபூமிக்குப் பிறகு உலகின் இரண்டாவது உயரமான பீடபூமியாக மாற்றுகிறது. இந்த பூங்கா 843 சதுர கிலோமீட்டர் (325 சதுர மைல்) பரப்பளவை பாதுகாக்கிறது. காரகோரம்-மேற்கு திபெத்திய பீடபூமி ஆல்பைன் புல்வெளி சுற்றுச்சூழல் பிராந்தியத்தின் வளமான தாவரங்கள் மற்றும் விலங்கினங்களுக்காக இது நன்கு அறியப்பட்டதாகும். வசந்த காலத்தில், இது காட்டுப்பூக்கள் மற்றும் பலவகையான பட்டாம்பூச்சிகளால் சூழாப்பட்டிருக்கும்.  

## விலங்கினங்கள் மற்றும் தாவரங்கள்
தியோசாய் தேசியப் பூங்கா 1993 ஆம் ஆண்டு ஆபத்தான நிலையில் உள்ள இமயமலை பழுப்புக் கரடி மற்றும் அதன் வாழ்விடத்தின் உயிர்வாழ்வைப் பாதுகாக்க நிறுவப்பட்டது. அதன் எண்ணிக்கை 1993 இல் 19 ஆகவும், 2005 இல் 40 ஆகவும், 2022 இல் 78 ஆகவும் அதிகரித்துள்ளது.  
தியோசாய் சமவெளியில் சைபீரியன் இபெக்ஸ் காட்டாடு, பனிச்சிறுத்தை, காசுமீர கத்தூரி மான், இமாலய ஓநாய், இமயமலை மர்மோட் மற்றும் 124 வகையான உள்ளூர் மற்றும் புலம்பெயர்ந்த பறவைகள் உள்ளன. பூங்காவில் உள்ள பறவைகளில் பொன்னாங் கழுகு, எலும்புண்ணிக் கழுகு, இமயமலை பிணந்தின்னிக் கழுகு, வெள்ளை வல்லூறு, பொரி வல்லூறு, சிற்றெழால் மற்றும் ஐரோவாசியச் சிட்டுப்பருந்து ஆகியவை அடங்கும்.  

## கலாச்சாரக் குறிப்புகள்
கிமு 5 ஆம் நூற்றாண்டில் வாழ்ந்த கிரேக்க வரலாற்றாளர் எரோடோட்டசுவால் எழுதப்பட்ட ' தங்கம் தோண்டும் எறும்புகள் ' பற்றிய கதை, தியோசாய் சமவெளியின் தங்க இமாலய மர்மோட்டை பின்பற்றி நிறுவப்பட்டது என்று பிரெஞ்சு இனவியலாளர் *மைக்கேல் பெய்சல்* ஒரு கூற்று வைக்கிறார். பரோக்பா மக்கள் போன்ற உள்ளூர் பழங்குடியினர் மர்மோட்டின் துவாரங்களில் இருந்து தங்கத் தூளைச் சேகரிக்கின்றனர்.  

## பயண வழிகள்
மேற்கில் ஆஸ்தோர் மாவட்டம், வடக்கே ஸ்கர்டு மாவட்டம் மற்றும் தென்கிழக்கில் கார்மாங் மாவட்டத்திலுள்ள கல்தாரி ஆகியவற்றிலிருந்து இதனை அணுகலாம். மெகதியாபாத்திலிருந்து மெகதியாபாத்-தாபா சாலை வழியாகவும் இதை அணுகலாம். தியோசாய் ஸ்கர்டு நகரத்திலிருந்து சுமார் 30 கிமீ தொலைவில் அமைந்துள்ளது. இது தியோசாயிக்கு செல்ல மிகக் குறுகிய பாதையாகும். மற்றொரு பாதை ஆஸ்தோர் பள்ளத்தாக்கிலிருந்து சிலிம் வழியாக உள்ளது. சிலா பள்ளத்தாக்கிலிருந்தும் இதை அணுகலாம். கல்தாரி மக்கள் தியோசாய் வழியாக பயணிக்கின்றனர். குஜ்ஜர் - பக்கர்வால் மக்கள் தியோசாய் தேசியப் பூங்காவை மேய்ச்சல் நிலங்களாகப் பயன்படுத்த அதிக தூரம் பயணிக்கின்றனர். ஸ்கர்டுவின் சோக் கச்சுரா பள்ளத்தாக்கு வழியாக புர்கி லா என்று அழைக்கப்படும் மற்றொரு பாதையும் உள்ளது.  

## இதனையும் பார்க்கவும்

- காரகோரம்
- கில்கித்
- பல்திஸ்தான்
# 1935 குவெட்டா நிலநடுக்கம்


### மீட்பு முயற்சிகள்
இந்த நிலநடுக்கத்தைத் தொடர்ந்து நகரத்தில் பெரும் இழப்புகள் ஏற்பட்டன. பலர் உயிருடன் இடிபாடுகளுக்கு அடியில் புதைந்தனர். மீட்புப் பணிகளில் பிரித்தானிய ராணுவப் படைப்பிரிவுகளும் உதவின. மீட்பு முயற்சிகளுக்காக பெரும்பாலான பிரித்தன் மற்றும் இந்திய வீரர்களுக்கு பல பதக்கங்கள் வழங்கப்பட்டது.  

### முக்கியத்துவம்
குவெட்டாவில் நடந்த இந்த இயற்கைப் பேரழிவு இன்றுவரை உலகளவில் இறப்பு எண்ணிக்கை அடிப்படையில் இயற்கை பேரழிவுகளின் பட்டியலில் 23 வது மிக மோசமான நிலநடுக்கமாக உள்ளது. 2005இல் காஷ்மீரில் ஏற்பட்ட நிலநடுக்கத்திற்குப் பிறகு, இஸ்லாமாபாத்தில் உள்ள வானிலை ஆய்வுத் துறையின் தலைமை இயக்குநர் சௌத்ரி கமாருஜாமான், தெற்கு ஆசியப் பகுதி கண்ட நான்கு பயங்கரமான நிலநடுக்கங்களில் ஒன்றாக இந்த நிலநடுக்கம் இருப்பதாகக் குறிப்பிட்டார். மற்றவை 2005 இல் காஷ்மீரில் ஏற்பட்ட நிலநடுக்கம், 1945 பலுச்சிசுத்தானில் எற்பட்ட நிலநடுக்கம் மற்றும் 1905 இல் காங்க்ராவில் ஏற்பட்ட நிலநடுக்கம்.  

### உயிர் பிழைத்தவர்களில் குறிப்பிட்டத்தக்கவர்
அப்போது எட்டு வயது நிரம்பிய இந்திய விண்வெளி விஞ்ஞானியும் கல்வியாளருமான யஷ் பால் அவரது உடன்பிறப்புகளுடன் சேர்ந்து கட்டிட எச்சங்களுக்கு அடியில் சிக்கி, மீட்கப்பட்டார்.  


## இதனையும் பார்க்கவும்

- இந்தியாவில் நிலநடுக்கங்கள் பட்டியல்
# சத்னா மக்களவைத் தொகுதி



**சத்னா மக்களவைத் தொகுதி** (*Satna Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி தற்போது மாநிலத்தின் சத்னா மாவட்டம் முழுவதையும் உள்ளடக்கியது.  

## சட்டமன்றப் பிரிவுகள்
தற்போது, சத்னா மக்களவைத் தொகுதி பின்வரும் ஏழு மக்களவைத் தொகுதிகளைக்<nowiki/>கொண்டுள்ளது:  
| 61 | சித்ரகூடம் | சத்னா | சுரேந்திர சிங் ககர்வார் | பாஜக |
| --- | --- | --- | --- | --- |
| 62 | ராய்கான் (ப.இ.) | பிரதீமா பாக்ரி | பாஜக |  |
| 63 | சத்னா | சித்தார்ட் குசுவாகா | ஐஎன்சி |  |
| 64 | நகோத் | நரேந்திர சிங் | பாஜக |  |
| 65 | மைஹர் | சிறீந்த் சதுர்வேதி | பாஜக |  |
| 66 | அமர்பட்டினம் | இராஜேந்திர சிங் | ஐஎன்சி |  |
| 67 | ராம்பூர்-பகேலான் | விக்ரம் சிங் "விக்கி" | பாஜக |  |

## பாராளுமன்ற உறுப்பினர்கள்
| 1952 | சிவ் தத் உபாத்யாயா | இந்திய தேசிய காங்கிரஸ் |
| --- | --- | --- |
| 1967 | தேவேந்திர விஜய் சிங் |  |
| 1971 | நரேந்திர சிங் | பாரதிய ஜனசங்கம் |
| 1977 | தாதா சுகேந்திர சிங் | ஜனதா கட்சி |
| 1980 | குல்சர் அகமது | இந்திய தேசிய காங்கிரஸ் (I) |
| 1984 | அசிசு குரேசி | இந்திய தேசிய காங்கிரஸ் |
| 1989 | தாதா சுகேந்திர சிங் | பாரதிய ஜனதா கட்சி |
| 1991 | அர்ஜுன் சிங் | இந்திய தேசிய காங்கிரஸ் |
| 1996 | சுக்லால் குசுவாகா | பகுஜன் சமாஜ் கட்சி |
| 1998 | ராமானந்த் சிங் | பாரதிய ஜனதா கட்சி |
| 1999 |  |  |
| 2004 | கணேசு சிங் |  |
| 2009 |  |  |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்

### 2024

## மேலும் பார்க்கவும்

- சத்னா மாவட்டம்
- மக்களவைத் தொகுதிகளின் பட்டியல்
# கேரள சிவப்பு மழை நிகழ்வு


**கேரள சிவப்பு மழை நிகழ்வு** (*Red rain in Kerala*) என்பது தென்னிந்திய மாநிலமான கேரளாவின் வயநாடு மாவட்டத்தில் 15 ஜூலை 1957 திங்கட்கிழமை அன்று நிகழ்ந்த சிவப்பு மழை நிகழ்வாகும். பின்னர் அதன் நிறம் மஞ்சளாக மாறியது. 25 ஜூலை முதல் 23 செப்டம்பர் 2001 வரை சிவப்பு மழை பெய்தது. கேரளாவில் ஆங்காங்கே பிற வண்ண மழையும் பெய்தது. இளஞ்சிவப்பு நிறத்தில் ஆடைகள் மாறின. மஞ்சள், பச்சை மற்றும் கருப்பு மழையும் பதிவாகியுள்ளது. 1896 ஆம் ஆண்டும் கேரளாவில் வண்ண மழை பதிவாகியுள்ளது. மிக சமீபத்தில் ஜூன் 2012 இல், மற்றும் 15 நவம்பர் 2012 முதல் 27 டிசம்பர் 2012 வரை இலங்கையின் கிழக்கு மற்றும் வட-மத்திய மாகாணங்களிலும் இம்மாதிரியான நிக்ழவுகள் பதிவாகியுள்ளன.  

2001 இல் ஒரு ஒளி நுண்ணோக்கியால் செய்யப்பட்ட பரிசோதனையைத் தொடர்ந்து, மழையானது ஒரு கற்பனையான விண்கல் வெடிப்பின் வீழ்ச்சியால் வண்ணமயமானது என்று முதலில் கருதப்பட்டது.  

பின்னர் செப்டம்பர் பிற்பகுதி வரை குறைந்த அதிர்வெண்ணுடன் சிவப்பு மழையின் மேலும் பல நிகழ்வுகள் அடுத்த பத்து நாட்களில் பதிவாகின. இந்நிகழ்வு பொதுவாக சிறிய அளவிலான இடங்களிலேயே பதிவானது. சிவப்பு மழை பொதுவாக 20 நிமிடங்களுக்கும் குறைவாகவே நீடித்தது. ஒவ்வொரு மில்லிலிட்டர் மழைநீரிலும் சுமார் 9 மில்லியன் சிவப்பு துகள்கள் இருந்தன. இந்த புள்ளிவிவரங்களை பொழிந்ததாக மதிப்பிடப்பட்ட மொத்த சிவப்பு மழையின் அளவைப் பிரித்து, கேரளாவில் 50,000 கிலோகிராம் (110,000 lb) சிவப்பு துகள்கள் விழுந்ததாக மதிப்பிடப்பட்டது.
# அஞ்சாமை


**அஞ்சாமை** (*Anjaamai*) என்பது 2024 இல் வெளிவந்த இந்தியத் தமிழ்த் திரைப்படமாகும். சட்டம் தொடர்பான இந்நாடகத் திரைப்படத்தை எஸ். பி. சுப்புராமன் எழுதி இயக்கியிருந்தார். திருச்சித்திரம் புரொடக்சன்சு என்ற பெயரில் எம். திருநாவுக்கரசு தயாரித்தார். இப்படத்தை டிரீம் வாரியர் பிக்சர்சு வெளியிட்டது. இப்படத்தில் விதார்த், வாணி போஜன், ரகுமான், கிருத்திக் மோகன் ஆகியோர் முக்கிய வேடங்களில் நடித்திருந்தனர். இராகவ் பிரசாத், கலாச்சரண் ஆகியோர் பின்னணி இசையையும், கார்த்திக், இராம் சுதர்சன் ஒளிப்பதிவையும் அமைத்துள்ளனர்.  

அஞ்சாமை 2024 சூன் 7 அன்று திரையரங்குகளில் வெளியிடப்பட்டது. இத்திரைப்படம் விமர்சகர்களிடமிருந்து கலவையான நேர்மறையான விமர்சனங்களைப் பெற்றது. விமர்சகர்கள் திரைப்படத்தின் முன்னணி நடிகர்களின் நடிப்பு, சமூகச் செய்தி, உணர்ச்சிகரமான காட்சிகள், இயக்கம் போன்றவற்றைப் பாராட்டினர்.  

## சுருக்கம்
சர்காராக நடித்த விதார்த், திண்டுக்கல் அருகே உள்ள ஒரு கிராமத்தைச் சேர்ந்தவரும் வேளாண் பணி செய்பவருமாவார். அவருக்கு இரண்டு குழந்தைகள் உள்ளனர். அவரது மூத்த மகன் கிருத்திக் மோகன் பள்ளியில் இருக்கும்போதே மருத்துவராக வேண்டும் என்று விரும்புகிறார். இந்நேரத்தில், மருத்துவக் கல்விக்காக நீட் தேர்வை மத்திய அரசு அறிமுகப்படுத்துகிறது. நீட் தேர்வு காரணமாக தமிழக மாணவர்களும், அவர்களது குடும்பங்களும் எதிர்கொள்ளும் சவால்களை வெளிச்சம் போட்டுக் காட்டும் வகையில், தனது மகனின் கனவை நனவாக்குவதற்கான சர்கார் சந்திக்கும் போராட்டங்களை இத்திரைப்படம் சித்தரிக்கிறது. மாணவர்களின் மன அழுத்தத்தையும், நீட் தேர்வில் வெற்றி பெற மாணவர்கள் மீது சுமத்தப்பட்ட அழுத்தத்தையும், இயக்குநர் சுப்புராமன் திறம்பட வெளிப்படுத்துகிறார்.  

இரகுமானாக நடித்த சமூக ஆர்வலர் மாணிக்கத்தின் மகனுக்காக வாதிட சர்காருடன் இணைகிறார். முதல் பாதியில் தந்தை-மகன் உறவில் கதை அதிக கவனம் செலுத்துகிறது. சர்காரின் மகன் நீட் தேர்வினை எழுதுவதற்காக ஜெய்ப்பூருக்குச் செல்கிறார்.  

## நடிகர்கள்
- சர்காராக விதார்த்
- சர்காரின் மனைவி சரஸ்வதியாக வாணி போஜன்
- வழக்கறிஞர் மாணிக்கம் வேடத்தில் இரகுமான்
- சர்காரின் மகனான அருந்தவமாக கிருத்திக் மோகன்
- சர்காரின் மகளாக ரேகா சிவன்
- கே. பி. ஒய். இராமர்
- நீதிபதி சுந்தரம் - கோ. பாலச்சந்திரன் இந்திய ஆட்சிப் பணி (ஓய்வு)
- கே. பி. ஒய். குரேசி

## தயாரிப்பு
திண்டுக்கல் பகுதியில் இத்திரைப்படம் விரிவாகப் படமாக்கப்பட்டது.  

## வரவேற்பு
சினிமா எக்ஸ்பிரசின் விமர்சகர் ஒருவர் பின்வருமாறு எழுதியுள்ளார், "திறமையான நடிப்பு, சக்திவாய்ந்த சொல்லாட்சிக் கலைகளுடன் ஓர் உன்னதமான நோக்கத்தைத் தாங்கி, அஞ்சாமை, தலைப்புக்கு உண்மையாக, அவை சாமானிய மக்களால் எவ்வாறு பெறப்படும் என்பதைப் பொருட்படுத்தாமல் அதிகாரவாதிகளாலும் அரசியல்வாதிகளாலும் உருவாக்கப்பட்ட உணர்ச்சியற்ற கொள்கைகளுக்கு எதிராக அச்சமின்றிக் குரல் கொடுக்கிறது." தி *டைம்ஸ் ஆஃப் இந்தியா* விமர்சகர் ஒருவர் படத்திற்கு ஐந்து நட்சத்திரங்களுக்கு இரண்டு நட்சத்திரங்கள் என்று மதிப்பிட்டு "ஒட்டுமொத்தமாக, ஓர் உணர்ச்சிகரமான கதைக்களத்துடன் மிகைப்படுத்தாமல் இருப்பதற்கும் ஒரு கதையை பரபரப்பாக்குவதைத் தவிர்ப்பதற்கும் திரைப்படத் தயாரிப்பாளர்களுக்கு நினைவூட்டலாக அஞ்சாமை அமைந்துள்ளது" என்று எழுதினார். டைம்ஸ் நவ் விமர்சகர் ஒருவர் படத்திற்கு ஐந்து நட்சத்திரங்களுக்கு மூன்று நட்சத்திரங்கள் என்று மதிப்பிட்டு "இப்படம் ஒரு செய்தியைத் தெரிவிப்பதை நோக்கமாகக் கொண்டுள்ளதுடன், பொழுதுபோக்கைத் தேடுபவர்களுக்கு இது பொருந்தாது. ஒரு நல்ல படம், ஒரு முறை பார்ப்பதற்கு மதிப்புள்ளது!" என்று எழுதியுள்ளார்.
# பசல்கக் பரூக்கி


**பசல்கக் பரூக்கி** (*Fazalhaq Farooqi*, பிறப்பு: 22 செப்டம்பர் 2000) என்பவர் ஆப்கானியப் பன்னாட்டுத் துடுப்பாட்ட வீரர் ஆவார். இவர் ஆப்கானியத் தேசிய அணியில் வரையறுக்கப்ப நிறைவுத் துடுப்பாட்டப் போட்டிகளில் விளையாடுகிறார். இவர் தனது முதலாவது பன்னாட்டுப் போட்டியை ஆப்கானித்தான் அணியில் 2021 மார்ச்சில் விளையாடினார். இவர் இந்தியன் பிரீமியர் லீக் போட்டிகளில் சன்ரைசர்ஸ் ஐதராபாத் அணியிலும் வங்காளதேச பிரீமியர் லீகில் டாக்கா டொமினேட்டர்சு அணியிலும் விளையாடுகிறார்.  

2021 சூலையில், பசல்கக் ஆப்கானித்தானின் பன்னாட்டு ஒருநாள் அணியில் பாக்கித்தானுக்கு எதிரான தொடரில் சேர்க்கப்பட்டார். 2022 சனவரியில், கத்தாரில் நெதர்லாந்துக்கு எதிரான தொடரில் விளையாடினார். தனது முதலாவது பன்னாட்டு ஒரு-நாள் போட்டியை 2022 சனவரி 25 அன்று நெதர்லாந்துக்கு எதிராக விளையாடினார்.
# மலேசிய தேசிய தற்காப்பு பல்கலைக்கழகம்



**மலேசிய தேசிய தற்காப்பு பல்கலைக்கழகம்** (*National Defence University of Malaysia*, மலாய்: *Universiti Pertahanan Nasional Malaysia*; **NDUM** <small>அல்லது</small> **UPNM**) என்பது மலேசியா, கோலாலம்பூர், சுங்கை பீசி முகாமில் அமைந்துள்ள ஓர் இராணுவப் பல்கலைக்கழகம் ஆகும். மலேசிய ஆயுதப் படைகளின் தேவைகள் மற்றும் மேம்பாட்டிற்கான முதல் இராணுவப் பல்கலைக் கழகமாக அமைக்கப்பட்டது.  

தற்போது இந்தப் பல்கலைக்கழகத்தில் ஏறக்குறைய 2,700 இளங்கலை மாணவர்கள் உள்ளனர். அவர்களில் 890-க்கும் மேற்பட்டோர் இராணுவ அதிகாரிகளுக்கான நான்கு - ஐந்து ஆண்டுகள் பயிற்சிகளைப் பெறுகின்றனர்.  

## பொது

மலேசிய தேசிய தற்காப்பு பல்கலைக்கழகம் என்பது முதலில் மலேசிய இராணுவக் கழகம் (**ATMA**) அல்லது மலேசிய ஆயுதப் படைகளின் கழகம் என தன் சேவைகளைத் தொடங்கியது. இந்தப் பல்கலைக்கழகம் 1 சூன் 1995-இல் நிறுவப்பட்டது. இராணுவப் பயிற்சியுடன் பொறியியல், அறிவியல் மற்றும் மேலாண்மைத் துறைகளில் இளங்கலைப் பட்டங்களை வழங்கிய ஓர் அமைப்பாக இயங்கி வந்தது.  

## வரலாறு

தொடக்கத்தில் இளங்கலை பட்டப் படிப்புகள், மலேசிய தொழில்நுட்ப பல்கலைக்கழகத்தால் (*Universiti Teknologi Malaysia*) அங்கீகரிக்கப்பட்டு வழங்கப்பட்டன. விரிவுரையாளர்கள் சிலர் ஆயுதப் படைகளில் இருந்து வந்தனர்; சிலர் மலேசிய இராணுவக் கழகத்தால் பணியில் அமர்த்தப்பட்டனர்; மீதமுள்ளவர்கள் மலேசிய தொழில்நுட்ப பல்கலைக்கழகத்தின் விரிவுரையாளர்கள் ஆகும்.  

10 நவம்பர் 2006 அன்று, மலேசிய இராணுவக் கழகம், பல்கலைக்கழகத் தகுதிக்கு தரம் உயர்த்தப்பட்டது. மலேசிய நாடாளுமன்றத்தில் 2007-ஆம் ஆண்டு வரவு செலவு அறிக்கை வழங்கப்பட்ட போது, அப்போதைய பிரதமர் டத்தோ ஸ்ரீ அப்துல்லா அகமது படாவி அவர்களால் அறிவிக்கப்பட்டது.  

### சுங்கை பீசி முகாம்

பல்கலைக்கழகத்தின் முதன்மை வளாகம் கோலாலம்பூரில் உள்ள சுங்கை பீசி முகாமில் உள்ளது. இந்த வளாகத்தின் கட்டுமானம் 2002-இல் நிறைவடைந்தது. இருப்பினும் நான்கு ஆண்டுகளுக்குப் பின்னரே மாணவர்கள் சேர்க்கப்பட்டனர்.  

பல்கலைக்கழகத்தை அமைப்பதற்கு **RM** 500 மில்லியன் ரிங்கிட் செலவானது. இந்தப் பல்கலைக்கழகத்தின் கட்டுமானச் செலவுகளை மலேசிய அரசாங்கம் முழுமையாக ஏற்றுக் கொண்டது. 2007/2008-ஆம் கல்வியாண்டு அமர்வுக்காகப் பல்கலைக்கழகத்தின் முதல் மாணவர் சேர்க்கை அமைந்தது.
# வானூர்தி பாதுகாவலர்

**பயணிகள் வானூர்தி பாதுகாவலர்** (sky marshal), என்பவர் வானூர்தி செல்வழிக்கடத்தல்களை எதிர்கொள்வதற்காக ஒவ்வொரு பயணிகள் விமானத்திலும் நியமிக்கப்படும் ஒரு இரகசிய சட்ட அமலாக்க அல்லது பயங்கரவாத எதிர்ப்பு முகவர் ஆவார். இத்தகைய முகவர் *வானூர்தியின் பாதுகாப்பு அதிகாரி* (IFSO) என்றும் அறியப்படுகிறார். வானூர்தி பாதுகாவலர்களை அந்தந்த நாட்டின் அரசால் நியமிக்கப்படுவார். வானூர்தி பாதுகாவலர் சீருடையின்றி, சாதாரண பயணிகள் போன்று, விமான ஓட்டியின் அறைக்கு வெளியே உள்ள முதல் வகுப்பில் பயணிப்பர். இவர்கள் விமானத்தில் தூங்காது, விழிப்புடன் இருப்பர். இந்த வானூர்தி பாதுகாவலர்கள் கைத் துப்பாக்கியில் தீப்பிடிக்காத வெடிக்காத இரப்பர் குண்டுகளை பயன்படுத்துவர்.  

## வரலாறு
வானூர்திக் கடத்தல்களை எதிர்த்துப் போராடுவதற்கான திட்டத்தை அமெரிக்காவின் பெடரல் ஏவியேஷன் நிறுவனம் (FAA) மார்ச் 1962 முதல் தொடங்கியது.  
ஆஸ்திரியா 1981ஆம் ஆண்டு முதல் இச்சேவையைத் தொடங்கியது.1999இல் கந்தகார் விமானக் கடத்தல் மற்றும் செப்டம்பர் 11, 2001 தாக்குதல்களுக்குப் பின்னர், இந்தியப் பயணிகள் விமானங்களில் தேசிய பாதுகாப்புப் படையினர், வான் பாதுகாவர்களாக நியமிக்கப்பட்டனர். செப்டம்பர் 11, 2001 தாக்குதல்களுக்குப் பின்னர் ஆஸ்திரேலியா,17 செப்டம்பர் 2022 முதல் கனடா தனது விமானங்களில் வானூர்தி பாதுகாப்பு காவலர்களை நியமித்தது.
# அரண்மனை 4


**அரண்மனை 4** (*Aranmanai 4*) என்பது சுந்தர் சி இயகத்தில் 2024இல் தமிழ் மொழியில் வெளியான நகைச்சுவை திகில் திரைப்படமாகும். இப்படத்தின் கதையை வெங்கட் ராகவன் மற்றும் எஸ். பி. ராமதாஸ் ஆகியோருடன் சுந்தர் சி எழுதியிருந்தார். குஷ்பு சுந்தரின் அவினி சினிமேக்ஸ் மற்றும் ஏ. சி. எஸ். அருண் குமாரின் பென்ஸ் மீடியா (பி. எல். எல். லிமிடெட்) தயாரித்துள்ள இந்தப் படத்தில் சுந்தர் முக்கிய கதாபாத்திரங்களில் நடிக்க, தமன்னா பாட்டியா, ராசி கன்னா, ராமச்சந்திர ராஜு, சந்தோஷ் பிரதாப், கோவை சரளா, யோகி பாபு, விடிவி கணேஷ் மற்றும் டெல்லி கணேஷ் ஆகியோர் முக்கிய வேடங்களில் நடித்துள்ளனர். இந்தப் படத்தின் ஒரு பகுதி தெலுங்கில் பாக் என்ற பெயரில் படமாக்கப்பட்டது. யோகி பாபு மற்றும் விடிவி கணேஷ் நடித்த காட்சிகளுக்கு பதிலாக வெண்ணிலா கிசோர் மற்றும் சீனிவாச ரெட்டி நடித்தனர். இது அரண்மனை திரைப்படத் தொடரின் நான்காவது பாகமாகும். படத்திற்கு ஹிப்ஹாப் தமிழா இசையமைத்துள்ளார், இ. கிருஷ்ணசாமி ஒளிப்பதிவையும் பென்னி ஆலிவர் படத்தொகுப்பையும் மேற்கொண்டனர்.  

## வெளியீடு
இப்படம் திரையரங்குகளில் 3 மே 2024 அன்று வெளியிடப்பட்டது. மேலும் விமர்சகர்களிடமிருந்து கலவையான மற்றும் நேர்மறையான விமர்சனங்களைப் பெற்றது. 30 கோடி செலவில் தயாரிக்கப்பட்ட இப்படம் 100 கோடி ரூபாய்க்கு மேல் வசூலித்து 2024 ஆம் ஆண்டில் அதிக வசூல் செய்யப்பட்ட தமிழ் படங்களில் ஒன்றாகவும் அமைந்தது.
# மித்திரா அரசமரபு (மதுரா)


**மதுராவின் மித்திரா வம்சம்** (Mitra dynasty') மித்திரா வம்சத்தினராக இந்த அரசமரபினர் தத்தா வம்சத்தினரை வீழ்த்தி, மதுர மற்றும் சாகேதம் (கோசலம்) பகுதிகளை கிமு 150 முதல் கிமு 50 முடிய ஆட்சி செய்தனர். மித்திரா வம்சத்தவர்களின் ஒரு பிரிவினர் கோசாம்பி (தற்கால அலகாபாத்) , பாஞ்சாலம், அயோத்தி போன்ற நாடுகளை செய்தனர் .கிமு 60ல் இந்தோ-சிதியர்களான வடக்கு சத்திரபதிகள் மதுராவையும், சாகேதத்தையும் வீழ்த்தி மதுராவின் மித்திரா வம்சத்தை முடிவிற்கு கொண்டு வந்தனர்.  

## மதுராவின் மித்திரா வம்ச ஆட்சியாளர்கள்
- கோமித்திரன்
- இரண்டாம் கோமித்திரன்
- பிரம்மமித்திரன்
- திரிதமமித்திரன்
- சூரியமித்திரன்
- வசுமித்திரன்
- சத்தியமித்திரன்
## தொல்லியல் வரலாறு
மதுரா அருகில் உள்ள சோங்க் தொல்லியல் அகழாய்வில் கண்டெடுத்த நாணயங்கள் மூலம் மித்திரா வம்சத்தினர் குறித்த தகவல்கள் வெளியானது.
# எம். ஏ. அபுசாலி



**எம். ஏ. அபுசாலி** (M. A. Abusali - பிறப்பு 1944) தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1971 ஆம் ஆண்டு நடைபெற்ற சட்டமன்றத் தேர்தலில் அப்போதைய தென் ஆற்காடு மாவட்டம் தற்போதைய கடலூர் மாவட்டம், புவனகிரி சட்டமன்றத் தொகுதியில் இருந்து இந்திய யூனியன்‌ முஸ்லீம்‌ லீக் கட்சி சார்பில் போட்டியிட்டு வெற்றி பெற்றார்.  

## பிறப்பு
அபுசாலி கடலூர் மாவட்டம், காட்டுமன்னார்கோயில் வட்டத்தில் உள்ள இலால்பேட்டை பேரூராட்சியில் 1944 ஆம் ஆண்டு பிறந்தார்.  

## கல்வி
பத்தாம் வகுப்பை காட்டுமன்னார்‌ கோயில்‌ அரசினர்‌ உயர்நிலைப்‌ பள்ளியில்‌ படித்தார்.  

## பதவிகள்
- தலைவர், லால்பேட்டை அரபுக்கல்லூரி.
- நிர்வாகக்‌ குழு உறுப்பினர்‌, சென்னை புதுக்கல்‌லூரி

## சட்ட மன்றத்தில்
1971 ஆம் ஆண்டு நடைப்பெற்ற சட்டமன்ற தேர்தலில், புவனகிரி சட்டமன்றத் தொகுதியில் இருந்து இந்திய யூனியன்‌ முஸ்லீம்‌ லீக் கட்சி சார்பில் போட்டியிட்டு, இந்திய தேசிய காங்கிரஸ் கட்சியின் ஆர்.பாலகிருஷ்னனை 5,324 வாக்குகள் வித்தியாசத்தில் வெற்றி பெற்றார்.
# மலேசிய நிதி அமைச்சர்



**மலேசிய நிதி அமைச்சர்** (ஆங்கிலம்: *Minister of Finance of Malaysia*; மலாய்: *Menteri Kewangan Malaysia*) என்பவர் மலேசிய அரசாங்கத்தின் நிதி அமைச்சின் தலைமைப் பொறுப்பில் உள்ள அமைச்சர் ஆவார்.  

மலேசிய அமைச்சரவையின் மூத்த அமைச்சர்களில் ஒருவரான நிதியமைச்சர், அரசாங்கத்தின் நிதிக் கொள்கையை நிர்ணயிப்பதற்கும்; அரசாங்கத்தின் தேசிய வரவு செலவுத் திட்டத்தை நிர்வகிப்பதற்கும் பொறுப்பானவர் ஆவார். 3 டிசம்பர் 2022 முதல் பிரதமர் அன்வார் இப்ராகிம் நிதி அமைச்சராகப் பதவி வகித்து வருகிறார். அவர் இதற்கு முன் 1991 முதல் 1998 வரை மலேசிய நிதி அமைச்சர் பதவியை வகித்துள்ளார்.  

## பொது

மலேசியாவின் மிக முக்கியமான அமைச்சுகளுள் ஒன்றாகக் கருதப்படும் நிதி அமைச்சின் தலைவர் ஒவ்வோர் ஆண்டும் அக்டோபர் மாதத்தில், மலேசிய நடுவண் அரசாங்கத்தின் ஆண்டு வரவு-செலவு மதிப்பீட்டுத் திட்டத்தை நாடாளுமன்றத்தில் தாக்கல் செய்வார்.  

## மலேசிய நிதி அமைச்சு

அரசாங்கத்தின் செலவுகள், மற்றும் அரசாங்கத்தின் வருமானத்தை அதிகரிக்கச் செய்தல் (*Government Revenue Raising*) போன்ற மிக முக்கியமான நிதி விவகாரங்களைக் கவனிக்கும் பொறுப்புகளை மலேசிய நிதி அமைச்சு மேற்கொள்கிறது.  

நிதி அமைச்சர் பதவி மிகவும் மூத்த அரசு பதவியாகக் கருதப்படுகிறது. வரலாற்று அடிப்படையில், முன்பு நிதி அமைச்சர் பதவியை வகித்தவர்களில் பலர் மலேசியப் பிரதமர் அல்லது மலேசிய துணைப் பிரதமராகவும் பணியாற்றி உள்ளார்கள்.  

நிதி அமைச்சராகப் பணியாற்றுவது பிரதமராகப் பொறுப்பு ஏற்பதற்கான முக்கியத் தகுதியாகக் கருதப்பட்டாலும் அது அவசியம் அல்ல என அறியப்படுகிறது. நிதி அமைச்சர் பதவியை வகிக்காமலேயே ஒருவர் மலேசிய நாட்டின் பிரதமராகலாம். தற்போது வரையில், ஐந்து மலேசிய நிதி அமைச்சர்கள் மலேசியப் பிரதமர்களாகப் பதவி வகித்து உள்ளனர்.  

## அமைச்சர்களின் பட்டியல்

### நிதி அமைச்சர்கள்
நிதி அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| துங்கு அப்துல் ரகுமான்
<small>(துங்கு 1)</small> |
| --- |
# பிந்து மக்களவைத் தொகுதி


**பிந்து மக்களவை தொகுதி** (*Bhind Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி இதன் முதல் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது, பின்னர் இது பொதுத் தொகுதியாக மாற்றப்பட்டது. இந்த தொகுதி முழுமையும் பிந்து மற்றும் ததியா மாவட்டத்தினையும் உள்ளடக்கியது.  

## சட்டமன்றப் பிரிவுகள்
தற்போது, எல்லை வரையறைக்குப் பிறகு, இந்த தொகுதியில் பின்வரும் எட்டுச் சட்டமன்றத் தொகுதிகள் உள்ளன.  
| 9 | அட்டேர் | பிந்த் | கேமந்த் சத்யதேவ் கட்டாரே | இதேகா |
| --- | --- | --- | --- | --- |
| 10 | பிண்டு | நரேந்திர சிங் குசுவா | பாஜக |  |
| 11 | லகார் | அம்பரிசு சர்மா | பாஜக |  |
| 12 | மேகான் | இராகேசு சுக்லா | பாஜக |  |
| 13 | கோகத் (ப/இ) | கேசவ் தேசாய் | இதேகா |  |
| 20 | சேவ்தா | ததிதா | பிரதீப் அகர்வால் | பாஜக |
| 21 | பாந்தர் (ப/இ) | பூல் சிங் பரையா | இதேகா |  |
| 22 | ததிதா | ராஜேந்திர பாரதி | இதேகா | } |
2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பிந்து மக்களவைத் தொகுதி பின்வரும் எட்டுச் சட்டமன்றத் தொகுதிகளை உள்ளடக்கியது.  
| 9 | கோக்த் (ப/இ) | பிந்த் |
| --- | --- | --- |
| 10 | மேகான் |  |
| 11 | அடேர் |  |
| 12 | பிந்து |  |
| 13 | உரோணா |  |
| 14 | இலகார் |  |
| 22 | செவ்தா (ப/இ) | ததிதா |
| 23 | ததியா | } |

## நாடாளுமன்ற உறுப்பினர்கள்
| 1952 | சூரஜ் பிரசாத் | இந்திய தேசிய காங்கிரசு |
| --- | --- | --- |
| 1962 |  |  |
| 1967 | யசுவந்த் சிங் குஷ்வா |  |
| 1971 | விஜய ராஜே சிந்தியா | பாரதிய ஜனசங்கம் |
| 1977 | ரகுபிர் சிங் மச்சந்த் | ஜனதா கட்சி |
| 1980 | காளி சரண் சர்மா | இந்திய தேசிய காங்கிரசு |
| 1984 | கிருஷ்ணா பால் சிங் | இந்திய தேசிய காங்கிரசு |
| 1989 | நரசிங் ராவ் தீட்சித் | பாரதிய ஜனதா கட்சி |
| 1991 | யோகானந்த் சரசுவதி |  |
| 1996 | இராம் லகான் சிங் |  |
| 1998 |  |  |
| 1999 |  |  |
| 2004 |  |  |
| 2009 | அசோக் சாவிராம் ஆர்கல் |  |
| 2014 | பாகீரத் பிரசாத் |  |
| 2019 | சந்தியா ரே |  |
| 2024 |  |  |

## தேர்தல் முடிவுகள்
### 2024
# சம்பூர் சமர்


**சம்பூர் சமர்** (*Battle of Sampur*) என்பது இலங்கை உள்நாட்டுப் போரின்போது 2006 இல் சம்பூர் நகருக்காக நடந்த ஒரு சமராகும்.  

## பின்னணி
உள்நாட்டுப் போர் மீண்டும் தொடங்கியதிலிருந்து, திருக்கோணமலையில் உள்ள மூலோபாய முக்கியத்துவம் வாய்ந்த இலங்கை கடற்படைத் தளமானது, திருகோணமலையில் இருந்து கொடியார் குடாவிற்கு அப்பால் அமைந்துள்ள சம்பூர் மற்றும் அதனைச் சுற்றியுள்ள பகுதிகளில் உள்ள விடுதலைப் புலிகளின் பீரங்கி நிலைகளால் பெரும் அச்சுறுத்தலுக்கு உள்ளாகியுள்ளதாக இராணுவ அமைப்புகள் மத்தியில் கவலை அதிகரித்தது. அப்பகுதியில் உள்ள விடுதலைப் புலிகளின் தளங்களில் இருந்து வீசப்படும் பீரங்கி குண்டுகள் கடற்படைத் தளத்தை முடக்கி, அதை முற்றாக ஸ்தம்பிக்கச் செய்து, யாழ்ப்பாணத்திற்கான ஒரேயொரு இராணுவ விநியோகச் சங்கிலியை துண்டித்துவிடும் நிலை இருந்தது. கடற்படைக் கப்பல்களின் அனைத்து நகர்வுகளும் விடுதலைப் புலிகளின் தொடர்ச்சியான கண்காணிப்பின் கீழ் இருந்துவந்தன. என புலிகள் ஒப்புக் கொண்டதுடன் தமது போராளிகள் மூலோபாய முக்கியத்துவம் வாய்ந்த அந்த நகரத்திலிருந்து வெளியாறியதாகவும் கூறினர். 2002 ஆம் ஆண்டில் போர்நிறுத்த ஒப்பந்தத்தில் கையெழுத்திட்ட பின்னர் ஏற்பட்ட முதல் குறிப்பிடத்தக்க பிராந்திய மாற்றம் இதுவாகும். இந்த தாக்குதலில் 33 வீரர்களை இழந்ததாக இலங்கை ராணுவம் கூறியது. மேலும் 200க்கும் மேற்பட்ட விடுதலைப் புலிகளின் போராளிகள் கொல்லப்பட்டதாகவும் இலங்கை இராணுவம் கூறியது. இராணுவத் தாக்குதலின் விளைவாக 97 பொதுமக்கள் கொல்லப்பட்டதாகவும், 215 இக்கும் மேற்பட்ட பொதுமக்கள் காயமடைந்ததாகவும் விடுதலைப் புலிகள் கூறினர். இந்த தாக்குதல் இலங்கை இராணுவத்தின் போர் நிறுத்த ஒப்பந்தத்தை மீறிய செயல் என்று புலிகள் சுட்டிக் காட்டினர்.
# 1-நாப்தைலமீன்



**1-நாப்தைலமீன்** (*1-Naphthylamine*) என்பது நாப்தலீனில் இருந்து பெறப்பட்ட ஓர் அரோமாட்டிக்கு அமீன் ஆகும். இது சிறுநீர்ப்பை புற்றுநோயை ஏற்படுத்தும். நிறமற்ற ஊசிகளாகப் படிகமாகும் இச்சேர்மம் 50 பாகை செல்சியசு வெப்பநிலையில் உருகக்கூடியதாகும். விரும்பத்தகாத வாசனையைக் கொண்டிருக்கும். எளிதில் பதங்கமாகும். காற்றில் வெளிப்பட்டால் பழுப்பு நிறத்திற்கு மாறும். பல்வேறு சாயங்கள் தயாரிக்க உதவும் ஒரு முன்னோடிச் சேர்மமும் ஆகும்.  

## தயாரிப்பும் வினைகளும்
இரும்பு மற்றும் ஐதரோகுளோரிக் அமிலத்தை 1-நைட்ரோ நாப்தலீனுடன் சேர்த்து குறைத்தல் வினைக்கு உட்படுத்தி தொடர்ந்து வாலை வடித்தலுக்கு உட்படுத்துவதன் மூலம் 1-நாப்தைலமீன் தயாரிக்கப்படுகிறது.
# சம்சா (எழுத்தாளர்)


**ஏ. என். சுவாமி வெங்கடாத்ரி ஐயர்** (*A. N. Swamy Venkatadri Iyer*) (13 ஜனவரி 1898 - 14 பிப்ரவரி 1939), **சம்சா** என்ற புனைப்பெயரால் அறியப்பட்டவர், 20 ஆம் நூற்றாண்டின் தொடக்கத்தில் கன்னட மொழியில் எழுதிவந்த இந்திய வரலாற்று நாடக ஆசிரியர் ஆவார். இவரது நாடகங்கள் *சுகுண கம்பீரா*, *விகட விக்ரமராய* மற்றும் *பெட்டட அரசு* ஆகியவை மேடை நாடகங்களாக உருவாக்கப்பட்டு கர்நாடகாவில் உள்ள பல்வேறு பல்கலைக்கழகங்களில் பாடநூல்களாகப் பரிந்துரைக்கப்பட்டுள்ளன. He was called as *Shakespeare of Kannada Drama*. இவர் “கன்னட நாடகத்தின் ஷேக்ஸ்பியர் ” என்று அழைக்கப்பட்டார். அரசுக்கு சொந்தமான இரவீந்திர கலாசேத்ரா வளாகத்தில் உள்ள ஒரு திறந்தவெளி அரங்கத்திற்கு சம்சா அரங்கம என பெயரிடப்பட்டது.  

## தனிப்பட்ட வாழ்க்கை
முந்தைய மைசூர் மாநிலத்திலுள்ள எலந்தூரில் நரசிம்ம பண்டிதருக்கும் கௌரம்மாவுக்கும் வெங்கடாத்ரி ஐயர் என்ற பெயரில் சம்சா பிறந்தார். மைசூர், ஹாசன், மும்பை மற்றும் பிற இடங்களில் பல்வேறு பள்ளிகள் மற்றும் அலுவலகங்களில் ஆசிரியர் மற்றும் எழுத்தராக பணியாற்றினார். இவர் தனது விசித்திரமான நடத்தைக்காக அறியப்பட்டார். திருமணமாகாமல் தனிமையான வாழ்க்கையை நடத்தினார். இவர் மற்றவர்களால் தனக்கு துன்பம் ஏற்படுகிறது என்ற மனநிலையிலேயே இருந்தார். இதனால் ஓரிடத்திலிருந்து இன்னொரு இடத்திற்கு அலைந்து திரிந்தார்.  

## எழுத்தாளர்
சம்சா 23 க்கும் மேற்பட்ட நாடகங்களை எழுதியதாகக் கூறப்படுகிறது. அவற்றில் 6 மட்டுமே கிடைத்துள்ளன. நவீன கன்னட இலக்கியத்தின் முதல் வரலாற்று நாடக ஆசிரியராக இவர் கருதப்படுகிறார். இவரது நாடகங்கள் மைசூர் இராச்சியத்தில் மைசூர் மன்னர்களின் நிர்வாகம் மற்றும் வரலாற்றை அடிப்படையாகக் கொண்டவை. அலேகானதா என்ற பழைய கன்னட மொழியை இவர் நாடகங்களில் பயன்படுத்தினார்.  

## இறப்பு
மைசூரில் உள்ள சத்வித்யா பள்ளியில் இவர் தனது வாழ்க்கையின் கடைசி ஆண்டுகளைக் கழித்து வந்தார். 1939 பிப்ரவரி 14 அன்று பள்ளியலுள்ள ஒரு சிறிய அறையில் சம்சா தற்கொலை செய்து கொண்டார். இவர் ஒரு தற்கொலைக் குறிப்பை விட்டுச் சென்றார்:
# ஆய்லர்-மெக்லாரின் வாய்பாடு

கணிதத்தில் **ஆய்லர்-மெக்லாரின் வாய்பாடு** (*Euler–Maclaurin formula*) என்பது, ஒரு தொகையீட்டுக்கும் அதனுடன் நெருங்கிய தொடர்புள்ள ஒரு கூட்டுகைக்கும் இடையேயுள்ள வித்தியாசத்தைக் காணவுதவும் ஒரு வாய்பாடு ஆகும். இவ்வாய்பாடு, முடிவுறு கூட்டுத்தொகைகளைக் கொண்டு தொகையீடுகளை தோராயப்படுத்துவதற்குப் பயன்படுகிறது. மேலும் மறுதலையாக, முடிவுறு கூட்டுத்தொகைகளையும், முடிவுறா தொடர்களையும், தொகையீடுகளையும் நுண்கணிதமுறைகளையும் கொண்டு கணக்கிடவும் பயன்படுகிறது.  

கணிதவியலாளர்கள் லியோனார்டு ஆய்லர், காலின் மெக்லாரின் ஆகிய இரு கணிதவியலாளர்களாலும் தனித்தனியாக இவ்வாய்பாடு ஏறக்குறைய 1735 இல் கண்டுபிடிக்கப்பட்டது. ஆய்லருக்கு இது, மெதுவாக ஒருங்கும் முடிவுறாத் தொடர்களைக் கணக்கிடத் தேவைப்பட்டது. மெக்லாரின் தொகையீடுகளைக் கணிக்கிடுவதற்கு இவ்வாய்பாட்டைப் பயன்படுத்தினார்.  

## வாய்பாடு
இரண்டும் இயல் எண்கள்; , என்ற இடைவெளியில் இன் மெய்யெண் மதிப்புகளுக்கு, ஒரு மெய் அல்லது சிக்கலெண் மதிப்புக்கொண்ட தொடர்ச்சியான சார்பு எனில்:  
<math display=block>I = \int_m^n f(x)\,dx</math>  
என்ற தொகையீட்டைக் கீழ்வரும் கூட்டுதொகையாகவும், (எதிர் மாறாகவும்) தோராயப்படுத்தலாம்.  
<math display=block>S = f(m + 1) + \cdots + f(n - 1) + f(n)</math>  

ஆய்லர்-மெக்லாரின் வாய்பாடானது, கூட்டுத்தொகைக்கும் தொகையீட்டுக்கும் உள்ள வித்தியாசத்தை இடைவெளியின் இறுதிப்புள்ளிகளில் காணப்படும் உயர்வரிசை வகையீடுகளைக் கொண்டு கணக்கிடுகிறது.  

நேர்ம முழு எண்ணுக்கு, இடைவெளியில், சார்பானது தடவைகள் வகையிடத்தக்கதாக இருந்தால்:  
<math display=block>S - I = \sum_{k=1}^p {\frac{B_k}{k!} \(f^{(k - 1)}(n) - f^{(k - 1)}(m)\)} + R_p,</math>  
இதில், என்பது ஆவது பெர்னோலி எண் ; என்பது பிழை உறுப்பு; இப்பிழை உறுப்பின் மதிப்பானது, , , , ஆகியவற்றைச் சார்ந்தும், இன் பொருத்தமான மதிப்புகளுக்குச் சிறியதாகவும் இருக்கும்.  

ஐத் தவிர பிற ஒற்றை பெர்னோலி எண்கள் பூச்சியமாக இருக்குமென்பதால், பெரும்பாலும் இவ்வாய்பாடு, இரட்டைக் கீழொட்டுக்களைக் கொண்டு இவ்வாய்பாடு எழுதப்படுகிறது:  
<math display=block>\sum_{i=m}^n f(i) =  
\int^n_m f(x)\,dx + \frac{f(n) + f(m)}{2} +  
\sum_{k=1}^{\\lfloor \frac{p}{2}\\rfloor} \frac{B_{2k}}{(2k)!} \(f^{(2k - 1)}(n) - f^{(2k - 1)}(m)\) + R_p,  
</math>  
:::(அல்லது)  
<math display=block>\sum_{i=m+1}^n f(i) =  
\int^n_m f(x)\,dx + \frac{f(n) - f(m)}{2} +  
\sum_{k=1}^{\\lfloor \frac{p}{2}\\rfloor} \frac{B_{2k}}{(2k)!} \(f^{(2k - 1)}(n) - f^{(2k - 1)}(m)\) + R_p.  
</math>
# ஆய்லரின் வகைக்கெழுச் சமன்பாடு

கணிதத்தில், **ஆய்லரின் வகைக்கெழுச் சமன்பாடு** (*Euler's differential equation*) என்பது ஆய்லரின் பெயரால் அழைக்கப்படும் கீழ்வரும் நேரியலற்ற சாதாரண வகையீட்டுச் சமன்பாடு ஆகும்:  

:<math>\frac{dy}{dx} + \frac{\sqrt{a_0+a_1y +a_2 y^2 + a_3 y^3 + a_4 y^4}}{\sqrt{a_0+a_1x +a_2 x^2 + a_3 x^3 + a_4 x^4}} = 0</math>  

இதுவொரு மாறிகளைப் பிரிக்கக்கூடிய சமன்பாடாகும். இதன் தீர்வு பின்வரும் தொகையீட்டுச் சமன்பாட்டால் பெறப்படுகிறது:  

:<math>\int \frac{dy}{\sqrt{a_0+a_1 y + a_2 y^2 + a_3 y^3 + a_4 y^4}} + \int \frac{dx}{\sqrt{a_0+a_1 x + a_2 x^2 + a_3 x^3 + a_4 x^4}} = c </math>
# டார்பூக்சின் வாய்பாடு

கணிதத்தின் பகுவியலில், **டார்பூக்சின் வாய்பாடு** (*Darboux's formula*) என்பது தொகையீடுகளைக் கொண்டு,தொடர்களின் கூட்டுகை காண்பதற்கும், முடிவிலாத் தொடர்களைக் கொண்டு தொகையீடுகளைக் காண்பதற்கும் பயன்படுகிறது. 1876 இல் பிரெஞ்சுக் கணிதவியலாளர் ஜீன் காஸ்டன் டார்பூக்சால், இவ்வாய்பாடு அறிமுகப்படுத்தப்பட்டது. சிக்கலெண் தளத்திலும் பயன்படுவகையில் ஆய்லர்-மெக்லாரின் வாய்பாட்டைப் பொதுமைப்படுத்தப்பட்டுப் பெறப்பட்டதே டார்பூக்சின் வாய்பாடாகும். இவ்வாய்பாட்டைப் பயன்படுத்தி, நுண்கணிதத்திலிருந்து டெய்லர் தொடரைப் பெறமுடியும்.  

## கூற்று
*φ*(*t*) என்பது *n* படியுள்ளதொரு பல்லுறுப்புக்கோவை; மேலும், *f* ஒரு பகுமுறைச் சார்பு எனில்:  

: <math>  
\begin{align}  
& \sum_{m=0}^n (-1)^m (z - a)^m \[\varphi^{(n - m)}(1)f^{(m)}(z) - \varphi^{(n - m)}(0)f^{(m)}(a)\] \\  
= {} & (-1)^n(z - a)^{n + 1}\int_0^1\varphi(t)f^{(n+1)}\[a + t(z - a)\]\, dt.  
\end{align}  
</math>  

தொடர்ந்த பகுதி தொகையிடல்கள் மூலம் இவ்வாய்பாட்டை நிறுவலாம்.  

## சிறப்பு வகைகள்
- டார்பூக்சின் வாய்பாட்டில் *&phi;* ஐ ஒரு பெர்னூலியின் பல்லுறுப்புக்கோவையாகக் கொண்டால் ஆய்லர்-மெக்லாரின் வாய்பாடு கிடைக்கப்பெறும்.
- *φ* ஐ, (*t*&nbsp;−&nbsp;1)<sup>*n*</sup> என எடுத்துக்கொண்டால் டெய்லர் தொடர் கிடைக்கும்.
# எங்கனோ எலி



**எங்கனோ தீவு எலி** (*Enggano rat*; *ரேட்டசு என்கானசு*) என்பது முரிடே குடும்பத்தைச் சேர்ந்த கொறிணிச் சிற்றினமாகும். இது இந்தோனேசியா எங்கனோ தீவில் மட்டுமே காணப்படுகிறது. எங்கனோ தீவு எலி மிகவும் ஆபத்தான நிலையில் உள்ளது. இது குறித்த தகவல்கள் ஒரு நூற்றாண்டுக்கும் மேலாகச் சேகரிக்கப்படவில்லை, எனவே இது மிகவும் அழிந்திருக்கலாம்.
# கெய்னால்தி எலி



**கெய்னால்தி எலி** (*Hainald's rat*) என்பது முரிடே குடும்பத்தில் *ரேட்டசு* பேரினத்தினைச் சார்ந்த ஒரு சிற்றினம் ஆகும். இது இந்தோனேசியா புளோரசு தீவில் மட்டுமே காணப்படும் அகணிய உயிரி. இது ஒரு சிறிய அளவிலான சிற்றினமாகும். இதன் உடல் நிறை சுமார் 40 முதல் 100 கிராம் ஆகும். மேலும் இது நிலப்பரப்பில் வளை அமைத்து வாழும் எனக் கருதப்படுகிறது. இது அடர் காடுகள் நிறைந்த, மலைப்பாங்கான வாழ்விடங்களை விரும்புகிறது.
# பெர்ட்ரான்டின் எடுகோள்


கணிதத்தின் எண்கோட்பாட்டில், **பெர்ட்ரான்டின் எடுகோள்** (*Bertrand's postulate*) என்பது கீழ்வரும் தேற்றத்தைக் குறிக்கும்:  

ஒவ்வொரு முழு எண் <math>n > 3</math> க்கும்,  
:<math>n < p < 2n - 2.</math> என்றவாறு குறைந்தபட்சமாக ஒரு பகா எண் <math>p</math> இருக்கும்.  

இதைவிடக் குறைந்த கட்டுப்பாடுடைய வடிவம்:  

ஒவ்வொரு முழுஎண் <math>n > 1</math> க்கும்,  
:<math>n < p < 2n.</math> என்றவாறு குறைந்தபட்சமாக ஒரு பகா எண் <math>p</math> இருக்கும்.  

மற்றொரு வடிவம்:  

<math>n \ge 1</math> ஆக இருக்கும்பொழுது, <math>p_n</math> ஆனது <math>n</math> ஆவது பகா எண் எனில்:  
:<math> p_{n+1} < 2p_n.</math> ஆக இருக்கும்.  

இக்கூற்றானது முதலில் 1845 இல் பிரெஞ்சு கணிதவியலாளர் ஜோசப் பெர்ட்ரான்டால் அனுமானமாகத் தெரிவிக்கப்பட்டது. (1822–1900). பெர்ட்ரான்டால், <math>2 \le n \le 3\,000\,000</math> என அமையும் அனைத்து முழுஎண்களுக்கும் இக்கூற்று பொருந்துவது சரிபார்க்கப்பட்டது.  

இவரது இந்த அனுமானம் 1852 இல் உருசியக் கணிதவியலாளர் கெபிஸ்ஹேவால் (1821–1894) முழுமையாக நிறுவப்பட்டது. இதனால் இந்த எடுகோள், **பெர்ட்ரான்டு-கெபிஸ்ஹேவ் தேற்றம்** அல்லது **கெபிஸ்ஹேவின் தேற்றம்** என அழைக்கப்படுகிறது. கெபிஸ்ஹேவின் தேற்றத்தை <math>\pi(x)</math>, பகாத்தனி-எண்ணும் சார்புடனான (<math>x</math> ஐ விடச் சிறிய அல்லது சமமான பகாஎண்களின் எண்ணிக்கை) தொடர்பு என்றும் அழைக்கலாம்:  
:<math>\pi(x) - \pi\bigl(\tfrac{x}{2}\bigr) \ge 1, \text{ for all } x \ge 2.</math>  

## விளைவுகள்
- 1 உடன் கூடிய பகாஎண்களின் தொடர்வரிசையானது, ஒரு "முழுமையான தொடர்வரிசை"யாக இருக்கும். ஏனெனில் ஒவ்வொரு பகாஎண்ணையும் (1 உட்பட) அதிகபட்சமாக ஒரு முறை மட்டுமே பயன்படுத்தி, எந்தவொரு நேர்ம முழுஎண்ணையும் பகாஎண்களின் கூட்டுதொகையாக எழுதமுடியும்.
- 1 மட்டுமே, முழு எண்ணாகவுள்ள ஒரேயொரு இசை எண்.
# விஜயகரிசல்குளம்



**விஜயகரிசல்குளம்** என்பது தமிழ்நாட்டின் விருதுநகர் மாவட்டம், வெம்பக்கோட்டை வட்டம், வெம்பக்கோட்டை ஊராட்சி ஒன்றியத்தில் உள்ள விஜயகரிசல்குளம் ஊராட்சியில் அமைந்த கிராமம் ஆகும். இக்கிராமத்தில் தீப்பெட்டி உற்பத்தியை குடிசைத்தொழிலாக செய்கின்றனர்.  

## அமைவிடம்
விஜயகரிசல்குளம், மாவட்டத் தலைமையிடமான விருதுநகரிலிருந்து தென்மேற்கே 42.6 கிலோ மீட்டர் தொலைவிலும்; தாலுகா தலைமையிடமான வெம்பக்கோட்டைக்கு வடகிழக்கே 5 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, விஜயகரிசல்குளம் கிராமத்தின் மொத்த மக்கள் தொகை 3,981 ஆகும். அதில் தாழ்த்தப்பட்ட பட்டியல் இன மக்கள் 298 ஆக உள்ளனர்.  
## தொல்லியல் அகழாய்வு
விஜயகரிசல்குளத்தில் தமிழ்நாடு அரசு அரசின் தொல்லியல் துறை அகழாய்வு பணி மேற்கொண்டு வருகிறது. மூன்றாம் கட்ட அகழாய்வின் போது சூன் 2024ல் சுடுமண்ணால் ஆன பெண் தலை பொம்மை கண்டெடுக்கப்பட்டது.
# நெல் வயல் எலி



**நெல் வயல் எலி** (*Ricefield rat-ரேட்டசு அர்ஜெண்டிவெண்டர்*) என்பது தென்கிழக்காசியா முழுவதும் காணப்படும் ஓர் எலி சிற்றினமாகும்.  

## விளக்கம்
நெல் வயல் எலி ஒரு நடுத்தர அளவிலான எலியாகு. இது பச்சை மஞ்சள்-பழுப்பு மற்றும் கருப்பு நிற உரோமங்கள் உடல் முழுவதும் காணப்படும். இதன் வயிற்றின் நடுப்பகுதியில் சாம்பல் நிறத்தில் வெள்ளை விலா மடிப்புடன் காணப்படும். இவை உளி போன்ற வெட்டுப்பல்லினைக் கொண்டுள்ளன. நெல் வயல் எலியின் உடல் நீளம் 304 முதல் 400 மி.மீ. இதில் வால நீளம் 140 முதல் 200 மி.மீ. ஆகும். மண்டையோட்டின் நீளம் 37 முதல் 41 மி.மீ. ஆகும். இதனுடைய சராசரி எடை 97 முதல் 219 கிராம் ஆகும். பெண் எலி 12 பால்மடிகளைக் கொண்டுள்ளது.  

## நடத்தை
நெல் வயல் எலி ஒரு மேலாதிக்க ஆண் மற்றும் பெண் கொண்ட பெரிய குழுக்களாக வாழ்கிறது. தாக்கப்பட்டாலோ அல்லது தொந்தரவு செய்யப்பட்டாலோ இவை சத்தம் உடும். *ரேட்டசு அர்ஜென்டிவென்டரின்* உணவில் முக்கியமானவையாகக் கரையான், பூச்சி, வெட்டுக்கிளி, நத்தை, விதைகள், கொட்டைகள், அரிசி, காய்கறிகள் மற்றும் பழங்கள் உள்ளன. இவை இரவில் உணவு சேகரிக்கின்றன. அந்தி மற்றும் விடியற்காலையில் தீவிரமாகச் செயல்படும். இவை தாவரங்கள், களைகள் அல்லது முதிர்ந்த வயல்களில் காணப்படுகின்றன. இது 3 வாரக் கர்ப்பத்திற்குப் பின் ஒரு முறை 5 முதல் 10 குட்டிகளைப் பெற்றெடுக்கிறது.  

## வாழ்விடம்

- சவன்னா அல்லது புல்வெளி.

தென்கிழக்காசியா முழுவதும் நெல் வயல் பகுதியில் இந்தோசீனா பிராந்தியம், தாய்லாந்து, தீபகற்ப மலேசியா, இந்தோனேசியா, பிலிப்பீன்சு மற்றும் நியூ கினி ஆகிய நாடுகளில் முக்கிய கொறிணியாக உள்ளன.  

கம்போடியாவில் மனித உணவின் ஒரு பகுதியாக இல்லாவிட்டாலும், பெரும்பாலும் இந்த எலிகள் வியட்நாமிற்கு ஏற்றுமதிச் செய்யப்படுகின்றன. சூன் மற்றும் சூலை மாதங்களில் நெல் அறுவடைக்குப் பிறகு இந்த எலிகள் அதிகமாகப் பிடிக்கப்படுகின்றன. இதன் உணவுப் பற்றாக்குறைக் காலம் பருவகால மழையுடன் ஒத்துப்போகிறது. எனவே கொறிணிகள் தரையின் மேற்பகுதிக்கு இறை தேட உந்தப்படுகின்றன. இங்கு இவற்றைப் பொறிகள் வைத்துப் பிடிக்கின்றன.  

## ஒட்டுண்ணிகள்
நெல் வயல் எலியின் ஒட்டுண்ணியாக *இசுகிசுடோசோமா இசுபிண்டேல்* உள்ளது*.*  

-
# மலேசிய உத்தாரா பல்கலைக்கழகம்



**மலேசிய உத்தாரா பல்கலைக்கழகம்** (*University Utara Malaysia*, மலாய்: *Universiti Utara Malaysia*) என்பது மலேசியா, கெடா, சிந்தோக் புறநகர்ப் பகுதியில் உள்ள ஒரு பொது மேலாண்மை பல்கலைக்கழகம் ஆகும். இந்தப் பல்கலைக்கழகத்திற்கு கோலாலம்பூரில் ஒரு கிளை வளாகம் உள்ளது.  

கிராமப்புறத்தில் அமைந்துள்ள இந்தப் பல்கலைக்கழகத்தின் முதனமை வளாகம்; "பசுமைக் காட்டில் உள்ள பல்கலைக்கழகம்" என்று பொதுவாகக் குறிப்பிடப்படுகிறது.  

## பொது

இந்தப் பல்கலைக்கழகம் 16 பிப்ரவரி 1984-இல் நிறுவப்பட்டது. 2023-ஆம் ஆண்டில், கியூஎஸ் உலக பல்கலைக்கழக தரவரிசையில் 481-ஆவது இடத்தைப் பிடித்தது. அதே 2023-ஆம் ஆண்டில், டைம்ஸ் உலக உயர்க் கல்வித் தரவரிசையில் 99-ஆவது இடத்தைப் பிடித்தது. அந்த வகையில் மலேசியப் பல்கலைக்கழகங்களின் தரவரிசையில் மூன்றாவது இடத்தைப் பிடித்தது.  

## வரலாறு
ஆகஸ்டு 1983-இல் மலேசிய கல்வி அமைச்சு ஒரு பல்கலைக்கழகத்தைக் கட்டுவதற்குத் திட்டம் வகுத்த போது கட்டுமானத் திட்டமிடலும் தொடங்கியது. 19 அக்டோபர் 1983 அன்று, கெடாவில் பல்கலைக்கழகத்தைக் கட்டுவதற்கு மலேசிய அமைச்சரவை ஒப்புதல் அளித்தது.  

அந்தக் கட்டத்தில், இந்தத் திட்டம் "ஆறாவது பல்கலைக்கழக திட்டம்" என்று அழைக்கப்பட்டது. பல மாதங்களுக்குப் பிறகு, ஆறாவது பல்கலைக்கழகத்தின் தற்காலிக வளாகம், மலேசிய உத்தாரா பல்கலைக்கழகம் என்று பெயரிடப்பட்டது. பின்னர் 15 பிப்ரவரி 1984-இல் ஜித்ராவில் அதிகாரப்பூர்வமாகத் திறக்கப்பட்டது.  

### தாருல் அமான் வளாகம்

முதல் கல்வியாண்டு சூன் 1984-இல் தொடங்கியது. அந்த வேளையில், தாருல் அமான் வளாகம் பண்டார் தாருல் அமான் நகர்ப்பகுதியில் 62 ஏக்கர் நிலப்பரப்பில் இருந்தது. இந்த வளாகம் அலோர் ஸ்டாருக்கு வடக்கே 18 கி.மீ. தொலைவிலும், ஜித்ராவிலிருந்து 4.8 கி.மீ. தொலைவிலும் இருந்தது.  

இதற்கிடையில், நிரந்தர வளாகத்திற்கான பணிகளும் தொடங்கின. குபாங் பாசு மாவட்டத்தின் சிந்தோக் நகரில்1,061 எக்டேர் பரப்பளவில் கட்டுமான வேலைகள் தொடங்கின. அலோர் ஸ்டாருக்கு வடக்கே 48 கி.மீ. தொலைவிலும், மலேசியா-தாய்லாந்து எல்லைக்கு அருகில் உள்ள சிறிய நகரமான சாங்லூன் நகருக்கு கிழக்கே 10 கி.மீ. தொலைவிலும் நிரந்தர வளாகம் அமையப் பெற்றது.  

### சிந்தோக் வளாகம்

சிந்தோக் வளாகம் என குறிப்பிடப்படும் நிரந்தர வளாகம் 15 செப்டம்பர் 1990-இல் செயல்படத் தொடங்கியது. இந்த வளாகம் ஒரு முன்னாள் ஈயச் சுரங்கப் பகுதியில், பசுமையான வெப்பமண்டல காடுகளின் பள்ளத்தாக்கில் உள்ளது. நீல நிற மலைகளால் சூழப்பட்டுள்ள இந்த வளாகத்தின் நடுவில் சிந்தோக் ஆறு; பாடாக் ஆறு என இரண்டு ஆறுகள் ஓடுகின்றன.  

**RM** **580** மில்லியன் ரிங்கிட் செலவில் கட்டப்பட்ட சிந்தோக் வளாகம் 17 பிப்ரவரி 2004-இல் கெடா சுல்தான் சாலேவுதீன் அவர்களால் திறப்புவிழா கண்டது.  

## காட்சியகம்